Vetties laat die boot sink | Maroela Media
Vetties laat die boot sink
Skermgreep uit die video (Video: Josh Philips/Instagram)
ŉ Boot het gesink onder die gewig van twee seeleeus wat dit “gekaap” het.
Josh Philips, visserman en eienaar van Spawn Fly Fish, het in Desember iets vreemd opgemerk terwyl hy gevlieghengel het in Olympia, Washington. Van ver af het dit soos ŉ klein bootjie gelyk wat stadig besig is om te sink – en toe het hy die oorsaak gesien.
Twee Steller-seeleeus het hulself tuisgemaak op die boot, het Philips aan Popular Mechanics gesê.
Volgens die Marine Mammal Center is Steller-seeleeus die grootste soort seeleeu (mannetjies word tot 3,5 m lank en kan tot 1,120 kg weeg). Hulle leef langs die weskus van Amerika en die ooskus van Asië.
Die twee soogdiere het vermoedelik die boot vir ŉ rots aangesien – waar seeleeus gewoonlik rus en roofdiere soos haaie probeer ontduik.
Philips het ŉ video van die twee seeleeus op die boot op Instagram gedeel. “As daai ding nog drie visse vreet is dit neusie verby!” het hy gesê.
Hy het later boodskappe ontvang van verskeie mense dat die boot gesink het en het self gaan ondersoek instel. “Ek kan 100% bevestig; die boot is op die bodem.”
Boat update: I received messages from several people saying that the boat with the sea lions had sank. Today I can 100% confirm that it’s on the bottom @thequalifiedcaptain ????
Video: Angswekkende beeldmateriaal van kleuter op randjie
Laat my dink aan sekere mense wat economy class vlieg.
hannah van der merwe · 3 weke gelede
Hoe het hulle op die boot gekom? Dit moes weke geneem het!!
SkaamteLOOS · 3 weke gelede
Al wat ek kan se is age moeder mamma !!!! Dis nou ougat.. sorry vir die boot eienaar se verlies !